હૃદય ઉપર હાથ મૂકીને કહું છું કે આ વાક્ય સાંભળીને મારી આંખોમાં પૂરનો એક જબરજસ્ત ઉછાળ આવી ગયો, પણ મેં મહાપ્રયાસે એના પર કાબૂ જાળવી રાખ્યો. મીઠાઈનું બોક્સ ન સ્વીકારવાનો તો હવે સવાલ જ ન હતો, પણ એક દુષ્ટ વિચાર મનમાં રમી ગયો : એમને પૈસા ચૂકવી આપવાનો ! આટલી મોંઘી મીઠાઈ એમને એમ લઈ લેવા માટે મારું મન માનતું ન હતું. પણ અચાનક મને હિસાબની ડાયરી હાથમાં લઈને ઊભેલો સંકેત સાંભરી ગયો. મેં ખિસ્સા તરફ વળેલો મારો હાથ પાછો ખેંચી લીધો.